wickkiey/tamil-wikipedia-markdown huggingface dataset:
# தாம்ரா ஆறு


**தாம்ரா ஆறு** *(Dhamara river)* என்பது ஒடிசா சந்தபாலி நகரின் தெற்கே பிரம்மாணி மற்றும் பைதரணி ஆறுகள் சங்கமிப்பதால் உருவாகும் ஒரு கூட்டு நீரோடையாகும். இது பத்ரக் மாவட்டத்தில் பாய்ந்து வங்காள விரிகுடாவில் கலக்கிறது. அதன் கழிமுகத்திற்கு வடக்கே தம்ரா துறைமுகம் உள்ளது. கழிமுகத்திற்கு அருகிலேயே ஆலிவ் ரிட்லி கடல் ஆமைகளுக்கான கூடு கட்டும் இடமான காஹிராமாதா சரணாலயம் உள்ளது.  

இந்த ஆற்றின் முகத்துவாரம் 4 கிலோமீட்டர் (2.5 மைல்) அகலம் கொண்டது மற்றும் இது காலிபஞ்சா என்று அழைக்கப்படும் ஒரு தீவு உருவாக்கத்தால் பிரிக்கப்பட்ட இரண்டு தனித்துவமான ஆற்று கால்வாய்கள் வழியாக கடலுக்குள் நுழைகிறது. இரண்டு கால்வாய்களும் கடலில் சுமார் 8 கிலோமீட்டர் (5 மைல் அகலம்) அகலம் கொண்ட கனிகா மணல்திட்டு என்று அழைக்கப்படும் மற்றொரு தீவின் உருவாக்கத்தால் மேலும் பிரிக்கப்பட்டுள்ளன.  

உவர் நீர் முதலைகளுக்குப் பெயர் பெற்ற பிதர்கனிகா அலையாத்திக் காடுகளானது, தாம்ரா முகத்துவாரத்தில் அமைந்துள்ளது. தாம்ரா ஆறு வங்காள விரிகுடாவுடன் கலக்கும் முகத்துவாரத்தில் உள்ள வீலர் தீவு, இந்திய பாதுகாப்பு ஆராய்ச்சி மற்றும் மேம்பாட்டு அமைப்பின் ஏவுகணை ஏவுதல் தளத்தினைக் கொண்டுள்ளது.
# விக்கிப்பீடியா:முதற்பக்கக் கட்டுரைகள்/சூன் 2, 2024

<div id="mp-tfa-img">  

</div>  
**யூக்ளிடு-ஆய்லர் தேற்றம்** என்பது கணிதத்தின் எண்கோட்பாட்டில் செவ்விய எண்களை மெர்சென் பகாத்தனிகளுடன் தொடர்புபடுத்தும் ஒரு தேற்றமாகும். ஓர் இரட்டையெண்ணானது (இதில், ஒரு பகா எண்) என்ற வடிவில் "இருந்தால், இருந்தால் மட்டுமே", அந்த இரட்டையெண் ஒரு செவ்விய எண்ணாக இருக்கமுடியும் என இத்தேற்றம் கூறுகிறது. இத்தேற்றத்தில் "இருந்தால்", "இருந்தால் மட்டுமே" எனும் இரு பகுதிகளை முறையே நிறுவிய யூக்ளிடு, ஆய்லர் கணிதவியலாளர்களின் பெயரால் இது அழைக்கப்படுகிறது. **மேலும்...**  
---
<div id="mp-tfa-img">  

</div>  
**இளைய சைரஸ்** என்பவர் அகாமனிசிய இளவரசர் மற்றும் தளபதி ஆவார். இவர் கிமு 408 முதல் 401 வரை லிடியா மற்றும் ஐயோனியாவின் ஆளுநராக இருந்து ஆட்சி செய்தார். இவர் இரண்டாம் டேரியஸ் மற்றும் பாரிசாடிஸ் ஆகியோரின் மகனாவார். இவர் கிமு 401 இல் பாரசீக அரியாசத்திலிருந்து தன் அண்ணனான இரண்டாம் அர்த்தசெராக்சை அகற்றி அதில் தான் அமர குனக்சா சமரில் ஈடுபட்டு இறந்தார். சைரசின் வரலாறு குறித்து செனபோன் தனது *அனபாசிஸ்* என்ற நூலில் கூறியுள்ளார். **மேலும்...**
# ஆரன் யோன்சு


**ஆரன் யோன்சு** (*Aaron Jones*, பிறப்பு: 19 அக்டோபர் 1994) ஒரு அமெரிக்கத் துடுப்பாட்ட வீரர் ஆவார், இவர் ஐக்கிய அமெரிக்கத் துடுப்பாட்ட அணிக்காக மட்டையாளராக விளையாடி வருகிறார். வலக்கை உயர்-வரிசை மட்டையாளரான இவர் அவ்வப்போது நேர்ச்சுழல் பந்துவீச்சாளராகவும் விளையாடுகிறார். இவர் மேற்கிந்திய உள்நாட்டுத் துடுப்பாட்டத்தில் பார்படோசு தேசிய அணிக்காகவும், ஒருங்கிணைந்த வளாகங்கள் மற்றும் கல்லூரிகள் அணிக்காகவும் விளையாடுகிறார்.  

## வாழ்க்கைக் குறிப்பு
ஆரன் யோன்சு ஐக்கிய அமெரிக்காவில் பார்படோசுப் பெற்றோர்களுக்குப் பிறந்தவர்.  

## துடுப்பாட்ட வாழ்க்கை
யோன்சு தனது முதலாவது பட்டியல் அ போட்டியில் 2016 சனவரியில், லீவார்டு தீவுகள் அணிக்கு எதிராக 2015-16 பிராந்திய சூப்பர்50 தொடரில் விளையாடினார். தனது முதல்-தர விளையாட்டை 2017 அக்டோபர் 26 இல் பார்படோசு அணியில் விளையாடினார்.  

2018 அக்டோபரில், அமெரிக்க அணியில் ஓமானில் நடைபெற்ற 2018 ஐசிசி உலகத் துடுப்பாட்ட அணி மூன்றாம் பிரிவு தொடரில் விளையாட அழைக்கப்பட்டார். இத்தொடரில் ஐந்து ஆட்டங்களில் 200 ஓட்டங்களைக் எடுத்து அமெரிக்க அணியின் முன்னணி துடுப்பாளராக விளங்கினார்.  

மார்ச் 2019 இல், அமெரிக்காவின் பன்னாட்டு இருபது20 (இ20ப) அணியில் அமீரக அணிக்கு எதிராக விளையாடினார். இது அமெரிக்காவின் முதலாவது இ20ப போட்டித் தொடராகும்.
# சான் பெர்னான்டோ, திரினிடாட்டும் தொபாகோவும்



**சான் பெர்னான்டோ**, அல்லது அலுவல்முறையாக **சான் பெர்னான்டோ நகரம்**, திரினிடாட்டும் தொபாகோவும் நாட்டின் அதிக மக்கட்டொகை கொண்ட நகரம் ஆகும். இது சகுவானாசுக்கு அடுத்து இரண்டாவது அதிக மக்கட்டொகை கொண்ட மாநகர சபையாகும். உள்ளூர் மக்களால் **சாண்டோ** என அழைக்கப்படும் இந்நகரின் பரப்பளவு 19&nbsp;km<sup>2</sup> ஆகும். இது டிரினிடாட் தீவின் தென்மேற்குப் பகுதியில் அமைந்துள்ளது. இந்நகரின் எல்லைகளாக வடக்கில் குவாரக்காரா ஆறும், தெற்கில் ஒரோப்பௌச்சி ஆறும், கிழக்கில் சேர் சொலமன் ஓச்சி நெடுஞ்சாலையும், மேற்கில் பாரியா முனையும் அமைந்துள்ளன. இது 18 நவம்பர் 1988இல் நகரமாகத் தரமுயர்த்தப்பட்டது. பியரி முனையில் உள்ள எண்ணெய் சுத்திகரிப்பு நிலையம், இரும்பு, உருக்கு, அலுமினியத் தொழிற்சாலகளுக்கு அருகிலிருப்பதால் இது நாட்டின் *கைத்தொழில் தலைநகரம்* என அழைக்கப்படுகிறது.
# தாயக இயக்கம்



2022- ஆம் ஆண்டில், இந்தக் கூட்டணியைத் தொடங்கும் போது, அடுத்த மலேசியப் பொதுத் தேர்தலில், தற்போதைய ஆளும் கூட்டணியான பாரிசான் நேசனலுக்கு எதிராகத் தாயக இயக்கம் போட்டியிடும் என்று மகாதீர் பின் முகமது அறிவித்திருந்தார்.  

6 செப்டம்பர் 2022 அன்று, இந்தக் கூட்டணியைப் பதிவு செய்ய மலேசிய சங்கங்களின் பதிவாளரிடம் (Registrar of Societies) விண்ணப்பம் செய்யப்பட்டது.  

2022 பொதுத் தேர்தலில் இந்தக் கூட்டணி எந்த ஒரு நாடாளுமன்ற மக்களவைத் தொகுதியிலும் வெற்றிபெற முடியவில்லை.  

## பொது
4 ஆகஸ்டு 2022 அன்று, தாயக இயக்கத்தின் தலைவர் மகாதீர் முகமது, தாம் ஒரு கூட்டணியைத் தொடங்குவதாக அறிவித்தார். மலேசியாவில் உள்ள இனங்களுக்கு இடையிலான இடைவெளியைக் குறைப்பதன் மூலம் நாட்டை நிலையான பாதுகாப்புடன் வழிநடத்த இயலும் என்றும்; அதனால் இந்தக் கூட்டணி தொடங்கப்படுவதாகவும் செய்தியாளர்களிடம் அறிவித்தார்.  

23 செப்டம்பர் 2022 அன்று, தாயக இயக்கம், அதிகாரப்பூர்வ அரசியல் கூட்டணியாகப் பதிவு செய்யப்பட்டது. 2 நவம்பர் 2022 அன்று, 2022 பொதுத் தேர்தலில் 121 நாடாளுமன்ற வேட்பாளர்களை அறிவித்தது. இருப்பினும், தேர்தல் முடிவில் அனைத்து 121 நாடாளுமன்ற இடங்களில் தோல்வி கண்டது.  

## மலேசியாவில் தோன்றிய அரசியல் கட்சிகளின் காலவரிசை
# Module:Location map/data/Trinidad and Tobago

return {  
name = 'Trinidad and Tobago',  
top = 11.45,  
bottom = 9.85,  
= -62.05,  
= -60.4,  
image = 'Trinidad and Tobago adm location map.svg',  
image1 = 'Trinidad and Tobago rel location map.svg'  
}
# முட்ச்சு மிதி

**முட்ச்சு மிதி** (*Mutchu Mithi*; பிறப்பு 28 ஏப்ரல் 1978) என்பவர் இந்திய அரசியல்வாதியும் அருணாச்சலப் பிரதேச சட்டமன்ற உறுப்பினரும் ஆவார். இவர் அருணாச்சலப் பிரதேசம் ரோயிங்கில் பிறந்தார். மிதி ஓர் இளநிலை பட்டதாரி ஆவர்.  

2014 மற்றும் 2019ஆகிய ஆண்டுகளில் அருணாச்சலப் பிரதேச சட்டப்பேரவைத் தேர்தலில் ரோயிங் தொகுதியிலிருந்து மிதி சட்டமன்ற உறுப்பினராகத் தேர்ந்தெடுக்கப்பட்டார். 2024ஆம் ஆண்டு நடைபெற்ற அருணாச்சலப் பிரதேச சட்டமன்றத் தேர்தலில் மிதி போட்டியின்றி தேர்ந்தெடுக்கப்பட்டார்.
# சாலியபுரம் இராணுவ முகாம்


**சாலியபுர இராணுவ முகாம்** (*Saliyapura Army Camp*) என்பது இலங்கையின் வட மத்திய மாகாணத்தில் உள்ள பண்டைய நகரமான அனுராதபுரத்திற்கு அருகில் அமைந்துள்ள ஒரு படைத் தளமாகும். அரசு காணியில் இந்த முகாம் இரஜரட்ட ரைபிள்ஸின் படைப்பிரிவு தலைமையகமாக துவக்கப்பட்டது. 1983 இல் இலங்கை தரைப்படையின் கஜபா படையணியின் படைப்பிரிவு தலைமையகமாக இது ஆக்கப்பட்டது. இதன் அருகிலேயே அனுராதபுரம் வானூர்தி நிலையம் கட்டப்பட்டுள்ளது. கஜபா படையணி மற்றும் ஸ்லாட்ர்டர் ஆகியவற்றால் ஏற்பாடு செய்யப்படும் நாட்டின் முதன்மையான தொழில் முறை அல்லாத மோட்டார் பந்தய நிகழ்வுகளில் ஒன்றான *கஜபா சூப்பர்கிராஸ்* என்னும் வருடாந்திர வெளிப்புற கரட்டுநில இருசக்கரப் போட்டிக்கான தளம் இதுவாகும்.
# அலோங் கிழக்கு சட்டமன்றத் தொகுதி


**அலோங் சட்டமன்றத் தொகுதி** (*Along East Assembly constituency*) என்பது இந்தியாவின் அருணாச்சலப் பிரதேச மாநிலத்தின் 60 சட்டமன்றத் தொகுதிகளில் ஒன்றாகும்.  

இது மேற்கு சியாங் மாவட்டத்தில் உள்ள அலாங் நகரம் மற்றும் சுற்றியுள்ள சில கிராமங்களை உள்ளடக்கியது. மேலும் இத்தொகுதி பட்டியல் பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| 2009 | ஜர்கர் கம்லின் | இந்திய தேசிய காங்கிரசு |
| --- | --- | --- |
| 2014 |  |  |
| 2019 | கென்டோ ஜினி | பாரதிய ஜனதா கட்சி |
| 2024 | கென்டோ ஜினி |  |

## தேர்தல் முடிவுகள்

### 2024

### 2019
# அலோங் மேற்கு சட்டமன்றத் தொகுதி



**அலோங் மேற்கு சட்டமன்றத் தொகுதி** (*Along West Assembly constituency*) என்பது இந்தியாவின் வடகிழக்கு மாநிலமான அருணாச்சலப் பிரதேசத்தின் 60 சட்டமன்றத் தொகுதிகளில் ஒன்றாகும். இது அருணாச்சல மேற்கு மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்

- 1990: கிர்ஜ் எஷி, ஜனதா தளம்
- 1995: கென்டோ எட்டே, இந்திய தேசிய காங்கிரஸ்
- 1999: கென்டோ எட்டே, இந்திய தேசிய காங்கிரஸ்
- 2004: கடம் எட்டே, இந்திய தேசிய காங்கிரஸ்
- 2009: கடம் எட்டே, இந்திய தேசிய காங்கிரஸ்
- 2014: தும்கே பாக்ரா, பாரதிய ஜனதா கட்சி

| 2019 | தும்கே பாக்ரா |
| --- | --- |
| 2024 | தோபின் எட்டே |

## தேர்தல் முடிவுகள்

### 2019

### 2024
# பொட்டாசியம் தெலூரைடு


**பொட்டாசியம் தெலூரைடு** (*Potassium telluride*) என்பது K<sub>2</sub>Te என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பொட்டாசியமும் தெலூரியமும் சேர்ந்து இச்சேர்மம் உருவாகிறது. பொட்டாசியம் தெல்லூரைடு வெண்மை நிறத்தில் தூளாகக் காணப்படுகிறது. உருபீடியம் தெல்லுரைடு மற்றும் சீசியம் தெலூரைடு சேர்மங்கள் போலவே இதையும் விண்வெளியில் புற ஊதாக் கதிர் கண்டறியும் கருவியாகப் பயன்படுத்தலாம். இதன் படிக அமைப்பு மற்ற தெலூரைடுகளைப் போலவே உள்ளது. இவை புளோரைட்டு எதிர்ப்பு அமைப்பைக் கொண்டுள்ளன.  

## தயாரிப்பு
தெலூரியம் உருகும் பொட்டாசியம் சயனைடுடன் உடன் வினைபுரிந்து பொட்டாசியம் தெலூரைடை உற்பத்தி செய்யும். பொதுவாக திரவ அம்மோனியா கரைப்பானில் பொட்டாசியம் மற்றும் தெலூரியம் ஆகியவற்றின் நேரடி வினையிலும் இது தயாரிக்கப்படலாம்.  

:2K + Te --? K<sub>2</sub>Te  

## வினைகள்
தண்ணீரில் பொட்டாசியம் தெலூரைடைச் சேர்த்து வடிநீரை காற்றில் வெளிப்படுத்தினால் ஆக்சிசனேற்ற வினையினால் பொட்டாசியம் ஐதராக்சைடும் தனிம நிலை தெலூரியமும் உருவாகின்றன.  

:2K<sub>2</sub>Te + 2H<sub>2</sub>O + O<sub>2</sub> --> 4KOH + 2Te
# அனினி சட்டமன்றத் தொகுதி



**அனினி சட்டமன்றத் தொகுதி** (Anini Assembly constituency) என்பது இந்தியாவின் வடகிழக்கு பகுதி அருணாச்சலப் பிரதேச மாநிலத்தின் 60 சட்டமன்றத் தொகுதிகளில் ஒன்றாகும்.  

இது திபாங் பள்ளத்தாக்கு மாவட்டத்தில் உள்ள அனினி, எட்டலின், அனேலி மற்றும் குரோன்லி வட்டங்களை உள்ளடக்கியது. மேலும் இந்த தொகுதி பட்டியல் பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| 2009 | இராஜேஷ் தக்கோ | இந்திய தேசிய காங்கிரசு |
| --- | --- | --- |
| 2014 |  |  |
| 2019 | மோபி மிகு | பாரதிய ஜனதா கட்சி |
| 2024 |  |  |

## தேர்தல் முடிவுகள்

### 2019

### 2024
# பசார் சட்டமன்றத் தொகுதி

National People's Party  
(India)}}  

**பசார் சட்டமன்றத் தொகுதி** (*Basar Assembly constituency*) என்பது இந்தியாவின் வடகிழக்கு மாநிலமான அருணாசலப் பிரதேசத்தின் 60 சட்டமன்றத் தொகுதிகளில் ஒன்றாகும்.  

இது லேபா ராதா மாவட்டத்தின் ஒரு பகுதியாகும். மேலும் இந்த தொகுதி பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| 2009 | கோஜென் காடி | இந்திய தேசிய காங்கிரசு |  |
| --- | --- | --- | --- |
| 2014 |  |  |  |
| 2019 | கோகார் பசார் | பாரதிய ஜனதா கட்சி | } |

## தேர்தல் முடிவுகள்

### 2019

### 2024
# யாசுலி சட்டமன்றத் தொகுதி



**யாசுலி சட்டமன்றத் தொகுதி** (*Yachuli Assembly constituency*) என்பது இந்தியாவில் வடகிழக்கு பகுதியில் உள்ள அருணாசலப் பிரதேச மாநிலத்தின் 60 சட்டமன்றத் தொகுதிகளில் ஒன்றாகும்.  

இது கீய் பன்யோர் மாவட்டத்தின் ஒரு பகுதியாகும். மேலும் இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது. 2024ஆம் ஆண்டு நிலவரப்படி, இந்திய தேசிய காங்கிரசு கட்சியின் தோகோ தாதுங் இத்தொகுதியின் தற்போதைய சட்டமன்ற உறுப்பினராக உள்ளார்.  

## சட்டமன்ற உறுப்பினர்கள்
| 2009 | லிக்கா சாயா | இந்திய தேசிய காங்கிரசு |
| --- | --- | --- |
| 2014 |  |  |
| 2019 | தபா தெடிர் | பாரதிய ஜனதா கட்சி |
| 2024 | தோகோ தாதுங் | தேசியவாத காங்கிரசு |

## தேர்தல் முடிவுகள்

### 2019

தபா தேதிர் போட்டியின்றி தேர்ந்தெடுக்கப்பட்டார்.
# கீய் பன்யோர் மாவட்டம்

**கீய் பன்யோர் மாவட்டம்** (*Keyi Panyor district*) என்பது வடகிழக்கு இந்தியாவில் உள்ள அருணாசலப் பிரதேச மாநிலத்தின் 28 மாவட்டங்களில் ஒன்றாகும். யாசுலி இதன் தலைமையகமாகும்.  

## வரலாறு
திசம்பர் 2022-இல், அனைத்து யாசுலி மாணவர் சங்கம், சுபன்சிரி மாவட்டத்தை இரண்டாகப் பிரித்து, கீய் பன்யோர் மாவட்டத்தை உருவாக்கக் கோரியது. செப்டம்பர் 2023-இல், அருணாசலப் பிரதேச முதலமைச்சர் பெமா காண்டு புதிய மாவட்டம் உருவாக்குவதாக அறிவித்தார். 2024 பிப்ரவரியில், மாவட்ட உருவாக்கத்திற்கான சட்டத்திற்கு அமைச்சரவை ஒப்புதல் அளித்தது. இது கீழ் சுபன்சிரி மாவட்டத்திலிருந்து 195 கிராமங்களைப் பிரித்து உருவாக்கப்பட்டது. மார்ச் 1,2024-இல், இந்த மாவட்டம் அதிகாரப்பூர்வமாக அங்கீகரிக்கப்பட்டது.  

## மக்கள்தொகை
கீய் பன்யோர் மாவட்டம் மாவட்டத்தில் முக்கியமாக நைசி மக்கள் வசிக்கின்றனர். இதன் மக்கள்தொகை 30,000க்கும் அதிகமாக உள்ளது. இது 195 கிராமங்களை உள்ளடக்கியது.  

## அரசியல்
அருணாச்சல பிரதேச சட்டப்பேரவையில் யாசுலி சட்டமன்றத் தொகுதி இந்த மாவட்டத்தில் உள்ளது. இந்த மாவட்டம் அருணாச்சல மேற்கு மக்களவைத் தொகுதியின் ஒரு பகுதியாகும்.
# எம். கேவியஸ்



**எம். கேவியஸ்** (ஆங்கிலம்; மலாய்: *M. Kayveas*) (பிறப்பு: 29 ஏப்ரல் 1954) என்பவர் ஒரு மலேசிய அரசியல்வாதி; மலேசியா எயர்லைன்சு வானூர்தி நிறுவனத்தின் வானோடி; மக்கள் முற்போக்கு கட்சியின் முன்னாள் தலைவர்; முன்னாள் போக்குவரத்து அமைச்சர் டத்தோ ஸ்ரீ லியோவ் தியோங் லாய் (*Datuk Seri Liow Tiong Lai)* என்பவரின் சிறப்பு ஆலோசகர்; மலேசியப் பிரதமர் துறையின் துணை அமைச்சர் ஆவார்.  

2008 மலேசியப் பொதுத் தேர்தலில் தோற்கும் வரையில் இவர் தைப்பிங் மக்களவைத் தொகுதியின் மக்களவை உறுப்பினராக இருந்தார். முன்னதாக, இவர் மலேசிய நாடாளுமன்றத்தில் மேலவை உறுப்பினராகவும் (செனட்டர்), மலேசிய உள்ளூராட்சி மேம்பாட்டுத் துறை துணை அமைச்சராகவும் இருந்தார்.  

## வாழ்க்கை

பின்லாந்து மற்றும் பப்புவா நியூ கினியா நாடுகளுக்கான மலேசியத் தூதராகப் பணி புரிந்த பிளான்சே ஓல்பெரி (*Blanche Olbery*) எனும் பின்லாந்து நாட்டைச் சேர்ந்த தூதரை மணந்தார். இவர்களுக்கு 2 ஆண்பிள்ளைகள்; 2 பெண் பிள்ளைகள் உள்ளனர். இவர் மலேசியா எயர்லைன்சு வானூர்தி நிறுவனத்தில் வானோடியாகப் பணிபுரிந்தவர் ஆவார்.  

## அரசியல்

1993-ஆம் ஆண்டில், அப்போதைய ஆளும் கூட்டணியான பாரிசான் நேசனல் கூட்டணியின் ஓர் உறுப்புக் கட்சியான மக்கள் முற்போக்கு கட்சியின் (*People's Progressive Party*) தலைவரானார். மேலும் இன்றுவரை அந்தக் கட்சியில் நீண்ட காலம் பணியாற்றிய தலைவரும் ஆவார். பல ஆண்டுகளாக மக்கள் முற்போக்கு கட்சிக்குள் இருந்து வந்த உட்கட்சிப் பூசல்களைக் கலைந்து; அந்தக் கட்சியை வலுவாக நிலைநிறுத்தியதற்காகப் புகழ் பெற்றார்.  

1988 முதல் 1993 வரையில் பாரிசான் நேசனல் கூட்டணியில் PPP மக்கள் முற்போக்கு கட்சியின் உறுப்பினர் பதவி இடைநிறுத்தம் செய்யப்பட்டது. இவர் கட்சியை மறுசீரமைக்கத் தொடங்கினார்; மற்றும் 1994-இல் அந்தக் கட்சியை மீண்டும் பாரிசான் நேசனல் கூட்டணிக்குள் கொண்டு வந்தார்.  

### மக்கள் முற்போக்கு கட்சி

கட்சியின் உள் பூசல்களுக்குக் காரணமான பல பழைய தலைவர்கள்; கட்சியின் தலைமைத்துவததைத் திரும்பப் பெற விரும்பினர். அதன் விளைவாகக் கேவியஸ் கட்சியில் இருந்து வெளியேற்றப்பட்டார். இருப்பினும், அவர் வெற்றி பெற்று, கட்சியை வளர்த்து, இறுதியில் அதன் கடந்த காலப் பெருமையை மீட்டெடுத்தார்.  

இன்று மக்கள் முற்போக்கு கட்சி, நாடு முழுவதும் உள்ள 3700 கிளைகளில் 574,000 உறுப்பினர்களுடன் வலுவாக உள்ளது.  

## முன்னாள் துணை அமைச்சர்

கேவியஸ், மலேசியப் பிரதமர் துறையில் மலேசிய உள்ளூராட்சி மேம்பாட்டுத் துறை துணை அமைச்சராக இருந்தார். இவரின் அமைச்சு மலேசியப் பிரதமர் துறையில் ஒரு தனி அமைச்சாகச் செயல்பட்டது. மலேசிய உள்ளூராட்சி மேம்பாட்டு அமைச்சின் பொறுப்புகள்:  

- மன்னிப்பு வாரியம்
- அரசு தலைமை வழக்கறிஞர்களின் அறைகள்
- சட்ட விவகாரப் பிரிவு
- சட்ட உதவிப் பணியகம்
- அமாணா ராயா நிறுவனம்
- தீர்ப்பாயத்திற்கான கோலாலம்பூர் பிராந்திய மையம்
- மலேசிய உச்ச நீதிமன்றத்தின் தலைமைப் பதிவாளர் அலுவலகம்
# பூர்ணிமா ராவ் (தெலுங்கு நடிகை)


**பூர்ணிமா** (*Poornima*) என்று அழைக்கப்படும் **பூர்ணிமா ராவ்** (பிறப்பு:1966) இந்தியத் திரைப்பட நடிகையாவார். 1980களில் பல தெலுங்கு, தமிழ், கன்னடம் மலையாளத் திரைப்படங்களில் நடித்த இந்திய நடிகையாவார்.  

## திரைப்படவியல்
### தமிழ்:பூர்ணிமா என்ற பெயரில்
| 1980 | *சரணம் ஐயப்பா* |  |
| --- | --- | --- |
| 1981 | *கிளிஞ்சல்கள்* | ஜூலியின் தோழி உஷா (சுதா என்ற பெயரில் நடித்தார்) |
| 1982 | *மகனே மகனே* |  |
| 1983 | *ஒரு புல்லாங்குழல் அடுப்பூதுகிறது* |  |
| 1984 | *தாவணிக் கனவுகள்* |  |
| 1985 | *உன்னை விடமாட்டேன்* |  |
| 1985 | *பொருத்தம்* |  |
| 1989 | *தங்கச்சி கல்யாணம்* | } |
# தோய்முக் சட்டமன்றத் தொகுதி



**தோய்முக் சட்டமன்றத் தொகுதி** (*Doimukh Assembly constituency*) என்பது இந்தியாவின் அருணாசலப் பிரதேச மாநிலத்தின் 60 சட்டமன்றத் தொகுதிகளில் ஒன்றாகும்.  

இது பபும் பரே மாவட்டத்தின் ஒரு பகுதியாகும். மேலும் இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது. 2024ஆம் ஆண்டு சூன் நிலவரப்படி, அருணாசலப் பிரதேச மக்கள் கட்சியின் நபம் விவேக் சட்டமன்ற உறுப்பினராக உள்ளார்.  

## சட்டமன்ற உறுப்பினர்கள்
| 2009 | நபம் ரெபியா | இந்திய தேசிய காங்கிரசு |
| --- | --- | --- |
| 2014 |  |  |
| 2019 | தானா ஹலி தாரா | பாரதிய ஜனதா கட்சி |
| 2024 | நபம் விவேக் | அருணாசலப் பிரதேச மக்கள் கட்சி |

## தேர்தல் முடிவுகள்

### 2019

### 2024
# நபம் விவேக்



**நபம் விவேக்** (*Nabam Vivek*) என்பவர் இந்திய அரசியல்வாதியும் அருணாசலப் பிரதேச சட்டமன்ற உறுப்பினரும் ஆவார். இவர் அருணாச்சல மக்கள் கட்சியினைச் சார்ந்தவர். 2024ஆம் ஆண்டு நடைபெற்ற அருணாசலப் பிரதேச 11வது சட்டமன்றத் தேர்தலில் விவேக், தோய்முக் சட்டமன்றத் தொகுதியில் போட்டியிட்டு வெற்றி பெற்றார்.  

## கல்வி
விவேக் அருணாசலப் பிரதேசத்தில் தோய்முக்கு நகரில் உள்ள ராஜீவ் காந்தி பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றுள்ளார்.
# சேப்பா கிழக்கு சட்டமன்றத் தொகுதி



**சேப்பா கிழக்கு சட்டமன்றத் தொகுதி** (*Seppa East Assembly constituency*) என்பது இந்தியாவின் அருணாசலப் பிரதேச மாநிலத்தின் 60 சட்டமன்றத் தொகுதிகளில் ஒன்றாகும். இது கிழக்கு காமெங் மாவட்டத்தின் ஒரு பகுதியாகும். மேலும் இத்தொகுதி பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது. இதன் தற்போதைய சட்டமன்ற உறுப்பினராக பாரதிய ஜனதா கட்சியின் இயலிங் தாலங்கு ஆவார்.  

## சட்டமன்ற உறுப்பினர்கள்
| 2009 | தபுக் தகு | அகில இந்திய திரிணாமுல் காங்கிரசு |
| --- | --- | --- |
| 2014 | இந்திய தேசிய காங்கிரசு |  |
| 2019 | தேசிய மக்கள் கட்சி |  |
| 2024 | இயலிங் தாலங்கு | பாரதிய ஜனதா கட்சி |

## தேர்தல் முடிவுகள்
### 2024

### 2019
# கேட்டௌலாகசு கிரானுலடசு



***கேட்டௌலாகசு கிரானுலடசு*** (*Cataulacus granulatus*) என்பது மைர்மிசினே என்ற துணைக்குடும்பத்தைச் சேர்ந்த எறும்பு சிற்றினமாகும். இது போர்னியோ, சீனா, இந்தியா, இந்தோனேசியா, மலேசியா, மியான்மர், நேபாளம், தாய்லாந்து, சிங்கப்பூர் மற்றும் இலங்கை ஆகிய நாடுகளில் பரவலாகக் காணப்படுகிறது. இவற்றின் கூடுகள் இலைகள் இல்லாத கிளைகளில் காணப்படுகின்றன. வடக்கு வியட்நாமில் உள்ள சியுக் பூவாங் தேசிய பூங்காவில் *சரக்கா டைவசின்* கிளை ஒன்றில் இதன் இனப்பெருக்க நிலை கூட்டமைப்பு கண்டுபிடிக்கப்பட்டது. வியட்நாமில் இவை மரங்களின் கிளைகளில் கூடு கட்டுகின்றன. வேலைக்கார எறும்புகள் தாவரங்களை உண்ணும்.
# ஆண் தேனீக்கள் கூடுமிடம்



**ஆண் தேனீக்கள் கூடுமிடம்** (*Drone congregation area*) என்பது ஆண் தேனீக்களும் கன்னி இராணி தேனீக்களும் இணையும் ஒரு வான்வெளிப் பகுதியாகும்.  

## அமைப்பு
ஆண் தேனீக்கள் கூடுமிடமானது பொதுவாக வான்வெளியில் சுமார் 100 மீட்டர் (300) விட்டத்தில் தரையிலிருந்து சுமார் 15 முதல் 30 மீட்டர் உயரத்தில் உள்ளன. இவை மேல்நோக்கிய மிகக்குறுகிய கூம்பு வடிவத்தைக் கொண்டுள்ளன. ஆண் தேனீக்கள் எண்ணிக்கை மேற்பகுதியில் குறைவாகக் காணப்படும். இப்பகுதியின் எல்லைகள் நன்கு வரையறுக்கப்பட்டுள்ளன. இந்த எல்லைக்கு வெளியே தேனீக்களின் கலவி நடைபெறுவதில்லை.  

ஒரு நாளில், சுமார் 12,000 ஆண் தேனீக்கள் கூடுமிடத்திற்கு வருகின்றன. மேலும் இத்தேனீக்கள் நூற்றுக்கணக்கான எண்ணிக்கையில் வெவ்வேறு கூட்டமைப்பிலிருந்து பங்கேற்கலாம். இருப்பினும், இந்த எண்ணிக்கை சூழ்நிலைகளைப் பொறுத்து மிகவும் மாறுபடும்.  

## புவியியல் அம்சங்கள்
ஆண் தேனீக்கள் கூடுமிடம் எவ்வாறு அமைகின்றது அல்லது தேனீக்கள் இப்பகுதியினை எவ்வாறு கண்டுபிடிக்கின்றன என்பது சரியாகத் தெரியவில்லை. இருப்பினும், இவை நிலப்பரப்பின் நிலையான அம்சங்களைப் பொறுத்தது என்பதற்குக் கணிசமான சான்றுகள் உள்ளன. இராணி தேனீக்கள் இல்லாதபோதும் ஆண் தேனீக்கள் இந்த பகுதிகளில் கூடி, ஆண்டுதோறும் இதே போன்ற பகுதிகளில் கூடுகின்றன. இத்தகைய ஆண் தேனீக்கள் கூடுமிடம் 200 ஆண்டுகள் ஆனாலும் ஒரே இடத்தில் இருக்கும். வெளிப்பகுதியிலிருந்து வரும் ஆண் தேனீக்கள் கூட இத்தகைய கூடுமிடங்களை எளிதில் கண்டுபிடிக்கின்றன. வடக்கு அரைக்கோளத்தில் தெற்கு நோக்கிய இடங்கள் விரும்பப்படுகின்றன. இது சூரிய ஒளிவீச்சு அல்லது தேனீக்களின் காந்தப் பகுப்பாய்வு வேறுபாடுகள் காரணமாக இருக்கலாம்.  

## பறக்கும் பாதைகள்
ஆண் தேனீக்கள் பறக்கும் பாதைகள், குறிப்பிட்ட பகிரப்பட்ட பாதைகள் வழியாக ஆண் தேனீக்கள் கூடுமிடத்திற்கு வழியைக் காண்கின்றன. இவை பொதுவாக மரங்களின் வரிசைகள் போன்ற நிலப்பரப்பில் உள்ள அம்சங்களைப் பின்பற்றுகின்றன. ஆண் தேனீக்கள் கூடுமிடம் பெரும்பாலும் பறக்கும் பாதைகளின் குறுக்கே காணப்படும். கன்னி இராணித் தேனீக்கள் ஆண் தேனீக்களையும் ஆண் தேனீக்கள் கூடுமிடத்திற்கு ஈர்க்கின்றன.
# பன்னாட்டுத் தேனீ ஆராய்ச்சி சங்கம்



**பன்னாட்டுத் தேனீ ஆராய்ச்சி சங்கம்** (*International Bee Research Association*) என்பது ஐக்கிய இராச்சியத்தைத் தளமாகக் கொண்ட ஒரு தொண்டு நிறுவனமாகும். இது தேனீக்களின் மதிப்பை மேம்படுத்துவதற்கும், தேனீ அறிவியல் மற்றும் தேனீ வளர்ப்பு பற்றிய தகவல்களை உலகளவில் வழங்குவதற்காகவும் அமைக்கப்பட்டுள்ளது. இது 1949ஆம் ஆண்டில் தேனீ ஆராய்ச்சி சங்கமாக நிறுவப்பட்டது. இது வழக்கமாக இரண்டு ஆய்விதழ்களை வெளியிடுகிறது. இவை *பீ வேர்ல்ட்* (தேனீ உலகம்) மற்றும் *ஜர்னல் ஆப் அப்பிக்கல்ச்சுரல் ரிசர்ச்* (தேனி வளர்ப்பு ஆய்விதழ்).
# தேனீ ஒலி உணரும் கருவி

**ஏப்பிடிக்டர்** (*Apidictor*) எனும் **தேனீ ஒலி உணரும் கருவி** தேனீக்களின் கூடுகளில் உள்ள ஒலியை அளவிடுவதற்கும் பதிவு செய்வதற்கும் பயன்படுத்தப்படும் ஒரு கருவியாகும். தேனீக்களின் இறக்கைகள் அசைப்பதன் மூலம் ஏற்படும் மொத்த ஒலியை இந்த கருவி பதிவு செய்கிறது. மேலும் ஒரு கூட்டமைவு மெய்த்திரள் ஓட்டத்திற்குத் திரளத் தயாராகுவதைக் கண்காணிக்க இது உதவும்.  

பிபிசி ஒலி பொறியாளர் எட்வர்ட்டு பாரிங்டன் வூட்சால் இந்தக் கருவி கண்டுபிடிக்கப்பட்டது. 1952-இல் இதற்கான காப்புரிமையும் பெறப்பட்டுள்ளது.
# சூன் இடைவெளி


**சூன் இடைவெளி** (*June gap*) என்பது அயர்லாந்து மற்றும் பெரிய பிரித்தானியாவில் தேனீக்களுக்குத் தீவன பற்றாக்குறை இருக்கும் காலத்தினை குறிக்கின்றது. இது பொதுவாக சூன் மாதத்தில் நிகழ்கிறது.  

இளவேனிற்காலத்தில் மரங்கள் மற்றும் முள்வேலித் தாவரங்கள் உற்பத்தி செய்யும் மகரந்தம் மற்றும் தேனின் அதிக அளவைத் தொடர்ந்து, நீண்ட புற்கள் பல காட்டுப்பூக்களால் தேனீக்களுக்குக் கிடைக்கும் தேனின் அளவு குறைகிறது. சூலை முதல் செப்டம்பர் வரையிலான "கோடை அவசரத்திற்கு" முன்பு, அதிக அளவு தேனை மீண்டும் நிலைநிறுத்துகிறது. வசந்த காலத்தில் மரங்களால் கிடைக்கும் அதிக தேனை உற்பத்தி செய்யப் போராடுகின்றன. மேலும் தேனீக்கள் குறைவான முட்டைகளை இடக்கூடும்.தேனீ வளர்ப்பவர்கள் தேனீக்களில் உள்ள தேனின் அளவுகள் மற்றும் இந்த இடைவெளியில் தேனீக்கள் பயன்படுத்தும் நீரின் அளவு ஆகியவற்றில் சிறப்புக் கவனம் செலுத்த வேண்டிய நேரம் இது. வருடாந்திர வானிலை முறைகள் இந்த நிகழ்வைப் பின்னர் அல்லது அதற்கு முன்னதாக நிகழச் செய்யலாம்.  

தேன் பற்றாக்குறையுள்ள இந்த இடைவெளி காலங்களில் தேனை வழங்கக்கூடிய சில தாவரங்கள் *கோட்டோனிசுடர்*, நெருங்கிய தொடர்புடைய *பைரகாந்தா*, பொதுவான தோட்ட மூலிகைகள் மற்றும் தோட்டத் தாவரங்கள் ஆகும்.  

-
# யுரேனியம் டெட்ராபுளோரைடு



**யுரேனியம் டெட்ராபுளோரைடு** (*Uranium tetrafluoride*) என்பது UF<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிறிய நீராவி அழுத்தமும் தண்ணீரில் குறைந்த கரைதிறனும் கொண்ட ஒரு பச்சை நிற திண்மப் பொருளாகும். யுரேனியம் அதன் நான்கு இணைதிடன் (யுரேனசு) நிலையில் பல்வேறு தொழில்நுட்ப செயல்முறைகளில் முக்கியமானதாக உள்ளது. யுரேனியம் சுத்திகரிப்புத் தொழிலில் இது பச்சை உப்பு என்று அழைக்கப்படுகிறது.  

செங்குத்து குழாய் வகை உலையில் ஐதரசன் வாயுவுடன் UF<sub>6</sub> வினைபுரிவதால் UF<sub>4</sub> உருவாகிறது. UF<sub>4</sub> யுரேனியம் ஆக்சைடுகளைக் காட்டிலும் குறைவான நிலைப்புத்தன்மை கொண்டது. சுற்றுப்புற வெப்பநிலையில் ஈரப்பதத்துடன் மெதுவாக வினைபுரிந்து, UO<sub>2</sub> மற்றும் HF சேர்மத்தை உருவாக்குகிறது. ஐதரசன் புளோரைடு மிகவும் அரிக்கும் பண்பையும் நச்சுத்தன்மையும் கொண்டதாகும். இது நீண்ட கால அகற்றலுக்கு குறைந்த அளவே சாதகமாக உள்ளது. UF<sub>4</sub> இன் மொத்த அடர்த்தி உற்பத்தி செயல்முறை மற்றும் தொடக்க யுரேனியம் சேர்மங்களின் பண்புகளைப் பொறுத்து சுமார் 2.0 கி/செ.மீ<sup>3</sup> முதல் 4.5 கி/செ.மீ<sup>3</sup> வரை மாறுபடும்.  

அணு உலையின் ஓர் உருகிய உப்பு உலை வடிவமைப்பில் அங்கு பயன்படுத்தும் திரவம் உருகிய உப்பாக இருக்கும், UF<sub>4</sub> சேர்மத்தை மையப் பொருளாகப் பயன்படுத்தும். ஓரிடத்தான் பிரிப்பு இல்லாத தனிமங்களின் பயன், சிறந்த நியூட்ரான் பொருளாதாரம் மற்றும் மிதமான செயல்திறன், குறைந்த நீராவி அழுத்தம் மற்றும் சிறந்த இரசாயன நிலைத்தன்மை ஆகிய காரணங்களால் UF<sub>4</sub> பொதுவாக மற்ற உப்புகளுக்கு மேல் தேர்ந்தெடுக்கப்படுகிறது.  

## வினைகள்
யுரேனியம் டெட்ராபுளோரைடு புளோரினுடன் மேலும் வினைபுரிகிறது. முதலில் யுரேனியம் ஐம்புளோரைடும் பின்னர் யுரேனியம் அறுபுளோரைடும் உருவாகின்றன.  
:  
:2UF<sub>4</sub> + F<sub>2</sub> → 2UF<sub>5</sub>  
:2UF<sub>5</sub> + F<sub>2</sub> → 2UF<sub>6</sub>  

UF<sub>4</sub> சேற்மத்தை மக்னீசியம் உலோகத்துடன் சேர்த்து வினைபுரியச் செய்தால் குறைப்பு வினை நிகழ்ந்து iயுரேனியம் உருவாகிறது:  
:UF<sub>4</sub> + 2Mg → U + 2MgF<sub>2</sub>  

அறை வெப்பநிலையில் UF<sub>5</sub> சேர்மமாக ஆக்சிசனேற்றம் அடைகிறது. பின்னர் 100 பாகை செல்சியசு வெப்பநிலையில் அறுபுளோரைடாக மாறுகிறது.  

## கட்டமைப்பு
பெரும்பாலான உலோக புளோரைடுகளைப் போலவே, UF4 சேர்மமும் ஓர் அடர்த்தியான மிகவும் குறுக்கு இணைப்புள்ள கனிம பலபடியாகும். எக்சு கதிர் படிகவியல் சோதனைகள் மூலம் நிறுவப்பட்டபடி, U மையங்கள் சதுர எதிர்ப்பட்டக ஒருங்கிணைப்பு கோளங்களுடன் எட்டு-ஒருங்கிணைப்புகளை கொண்டுள்ளது. புளோரைடு மையங்கள் இரட்டிப்பு பாலமாக பிணைந்துள்ளன.  

## பாதுகாப்பு
அனைத்து யுரேனியம் உப்புகளைப் போலவே, UF<sub>4</sub> சேர்மமும் நச்சுத்தன்மையுடையது. உள்ளிழுத்தல், உட்கொள்ளுதல் மற்றும் தோல் தொடர்பு மூலம் இவ்வுப்பு தீங்கு விளைவிக்கும்.
# செருமன் தேனீ வளர்ப்பாளர்கள் சங்கம்



**செருமன் தேனீ வளர்ப்பாளர்கள் சங்கம்**, (*German Beekeepers Association*; இடச்சு: "*Deutscher Imkerbund*"-"*டச்சர் இம்கர்பண்ட்*") என்பது செருமனி வாட்ச்பெர்க் தளமாகக் கொண்ட செருமன் தேனிவளர்ப்பவர்களின் தலைமை அமைப்பாகும். இது 1907ஆம் ஆண்டில் தேனீ வளர்ப்பை ஊக்குவிப்பதற்கும், செருமன் தேன் என்ற வர்த்தக முத்திரையின் கீழ் உள்ளூர் தேனை சந்தைப்படுத்துவதற்கும் நிறுவப்பட்டது.
# தேனீ வளர்ப்பு, தேனீச்சிகிச்சைக்கான பசுகிர் அறிவியல் ஆராய்ச்சி மையம்

**தேனீ வளர்ப்பு, தேனீச்சிகிச்சைக்கான பசுகிர் அறிவியல் ஆராய்ச்சி மையம்** (*Bashkir Scientific Research Center for Beekeeping and Apitherapy*) என்பது உருசியாவில் பசுகோர்டோசுதான் குடியரசின் உபாவை தளமாகக் கொண்ட ஒரு பசுகிரியன் மாநில முதன்மையான ஆராய்ச்சி நிறுவனமாகும். இது தேனீ வளர்ப்பில் மற்றும் தேனீச்சிகிச்சையில் நிபுணத்துவம் பெற்றது. இந்த நிறுவனம் 1998ஆம் ஆண்டில் அமீர் இசோம்குலோவ் என்பவரால் நிறுவப்பட்டது. இந்த மையத்தில் 200 வகையான மருத்துவ மற்றும் தடுப்பு, ஊட்டச்சத்துப் பொருட்கள் மற்றும் அழகுசாதன பொருட்கள் உற்பத்தி செய்யப்பட்டுப் பிற நாடுகளுக்கு ஏற்றுமதி செய்யப்படுகின்றன.  

இந்த மையம் உயர்தர மற்றும் சுற்றுச்சூழல் ரீதியாகப் பாதுகாப்பான பசுகிரியன் தேன் தயாரிக்கும் ஒரு பெரிய நிறுவனமாகும். இந்த மையம் மட்டுமே "பசுகிர் தேன்" உற்பத்தி உரிமைப் பெற்ற ஒரே நிறுவனம் ஆகும்.  

2005 முதல் இந்த மையம் அமெரிக்கா மற்றும் மேற்கு ஐரோப்பாவிற்குத் தேனை ஏற்றுமதி செய்து வருகிறது. இந்த மையம் ஆசியாவிற்கும் தேனை ஏற்றுமதி செய்கிறது.
# கேசவன் சுப்ரமணியம்


**கேசவன் சுப்ரமணியம்** (ஆங்கிலம்; மலாய்: *Kesavan Subramaniam*) என்பவர் மே 2018 முதல் சுங்கை சிப்புட் மக்களவைத் தொகுதியின் மக்களவை உறுப்பினராகவும்; மார்ச் 2008 முதல் மே 2018 வரை பேராக் மாநில சட்டமன்றத்தின் ஊத்தான் மெலிந்தாங் தொகுதியின் சட்டமன்ற உறுப்பினராகவும் (MLA) பணியாற்றிய மலேசிய அரசியல்வாதி ஆவார்.  

பாக்காத்தான் அரப்பான் (PH) கூட்டணியின் ஓர் உறுப்புக் கட்சியான மக்கள் நீதிக் கட்சியின் (PKR) உறுப்பினரும் ஆவார்.
# சௌமியா அன்புமணி



**சௌமியா அன்புமணி** (*Sowmiya Anbumani*) ஒரு தமிழக அரசியல்வாதியும், சுற்றுச்சூழல் செயல்பாட்டாளரும் ஆவார். இவரின் கணவர் மருத்துவர் அன்புமணி ராமதாஸ் பாட்டாளி மக்கள் கட்சியின் தலைவர் ஆவார். இவர் மக்கள் தொலைக்காட்சியின் நிர்வாக இயக்குநராகவும், பசுமைத் தாயகம் அமைப்பின் தலைவராகவும் உள்ளார். 2024 இந்திய மக்களவைப் பொது தேர்தலில் தேசிய ஜனநாயகக் கூட்டணியின் வேட்பாளராக தர்மபுரி தொகுதியில் போட்டியிட்டார்.  

## குடும்பம்
இவர் காங்கிரசின் முன்னாள் தலைவரான எம். கிருஷ்ணசாமியின் மகளும், எம். கே. விஷ்ணு பிரசாத்தின் தங்கையும் ஆவார்  

## கல்வி
சௌமியா சென்னையில் உள்ள ஸ்டெல்லா மேரிக் கல்லூரியில் இளங்கலையும், முதுகலைப் பட்டமும் பெற்றார்.
# கே. கிருஷ்ணன் வாரியர்


**கே. கிருஷ்ணன் வாரியர்** (*K. Krishnan Warrier*) என்பவர் கேரள மாநிலம் திருச்சூர் நகரத்தைச் சேர்ந்த இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியப் பொதுவுடைமைக் கட்சியினைச் சார்ந்த அரசியல்வாதி ஆவார். வாரியர்1957 மற்றும் 1962ஆம் ஆண்டுகளில் நடைபெற்ற இந்தியப் பொதுத் தேர்தலில் கேரளாவின் திருச்சூர் மக்களவைத் தொகுதியின் நாடாளுமன்ற உறுப்பினராக இருந்தார்.
# பிசு(2-குளோரோயெத்தில்)செலீனைடு



**பிசு(2-குளோரோயெத்தில்)செலீனைடு** (*Bis(2-chloroethyl)selenide*) என்பது Se(CH<sub>2</sub>CH<sub>2</sub>Cl)<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமசெலீனியம் சேர்மமாகக் கருதப்படும் இது செலீனியத்தின் ஓர் ஆலோ ஆல்க்கைல் வழிபெறுதியாகும். வேதிப்போரில் பயன்படுத்தப்படும் கந்தகக் கடுகான பிசு(2-குளோரோயெத்தில்)சல்பைடு சேர்மத்தின் ஒப்புமையாகவும் பிசு(2-குளோரோயெத்தில்)செலீனைடு திகழ்கிறது. சாத்தியமான ஆல்கைலேற்றும் முகவரால இருந்தாலும் வேதிச் சிகிச்சையில் பயன்படுத்தப்படும் வேதிப்பொருளாக இருந்தாலும் இது வேதிப்போரில் ஒரு வேதிப்போர் முகவராகப் பயன்படுத்தப்படுவதில்லை. செலீனியம் கடுகு என்ற பெயராலும் இது அழைக்கப்படுகிறது.
# பதினெட்டாவது மக்களவை உறுப்பினர்கள்

**பதினெட்டாவது மக்களவை உறுப்பினர்கள்** (*List of members of the 18th Lok Sabha*) என்பது இந்திய நாடாளுமன்றத்தின் கீழவையான மக்களவைக்கு இந்திய மாநிலங்கள் மற்றும் ஒன்றிய பிரதேசங்களில் ஏப்ரல்-சூன் 2024ஆம் ஆண்டு நடைபெற்ற தேர்தல்கள் மூலம் தேர்ந்தெடுக்கப்பட்ட உறுப்பினர்களின் பட்டியல் ஆகும்.  

## அசாம்
:****  
:* 9  
:* 1  
:* 1  
:****  
:* 3  

| ஒருங்கிணைந்த மக்கள் கட்சி |
| --- |

## அந்தமான் நிக்கோபார் தீவுகள்
:****  
:* (1)  

| } |
| --- |

## அரியானா
:****  
:* 5  
:****  
:* 5  

| வ. எண். | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## அருணாச்சலப் பிரதேசம்
:****  
:* (2)  

| பாரதிய ஜனதா கட்சி |
| --- |

## ஆந்திரப் பிரதேசம்
:****  
:*(16)  
:*(3)  
:*(2)  
:****  
:*(4)  

| வ. எண் | தொகுதி | மக்களவை உறுப்பினர் | கட்சி |
| --- | --- | --- | --- |

## இமாச்சலப் பிரதேசம்
(4)  

| பாரதிய ஜனதா கட்சி |
| --- |

## இராசத்தான்
14  
8  
1  
1  
1  

| இந்திய தேசிய காங்கிரசு |
| --- |

## இலடாக்கு
1  
| } |
| --- |

## இலட்சத்தீவு
1  
| } |
| --- |

## உத்தராகண்டம்
5  

| பாரதிய ஜனதா கட்சி |
| --- |

## உத்தரப்பிரதேசம்

:****  
:*  
:*  
:*  
:****  
:*  
:*  
:*  
| இந்திய தேசிய காங்கிரசு |
| --- |

## ஒடிசா
(20)  
(1)  

| பாரதிய ஜனதா கட்சி |
| --- |

## கருநாடகம்
17  
2  
9  

| இந்திய தேசிய காங்கிரசு |
| --- |

## குசராத்து
(25)  
(1)  

| பாரதிய ஜனதா கட்சி |
| --- |

## கேரளம்

13  
2  
1  
1  
1  
1  
1  

| இந்திய தேசிய காங்கிரசு |
| --- |

## கோவா
(1)  
(1)  

| பாரதிய ஜனதா கட்சி |
| --- |

## சண்டிகர்
1  
| } |
| --- |

## சத்தீசுகர்
(10)  
(1)  

| பாரதிய ஜனதா கட்சி |
| --- |

## சம்மு காசுமீர்
(2)  
(1)  
(2)  
| சுயேச்சை |
| --- |

## சார்க்கண்டு
8  
3  
2  
1  

| வ. எண் | தொகுதி | மக்களவை உறுப்பினர் | கட்சி |
| --- | --- | --- | --- |

## சிக்கிம்
1  
| } |
| --- |

## தமிழ்நாடு

:**** 39  
:* 22  
:* 9  
:* 2  
:* 2  
:* 2  
:* 1  
:*  
| இந்திய தேசிய காங்கிரசு |
| --- |

## தாத்ரா மற்றும் நாகர் ஹவேலி மற்றும் டாமன் மற்றும் டியு
(1)  
(1)  

| பாரதிய ஜனதா கட்சி |
| --- |

## தில்லி
(7)  

| பாரதிய ஜனதா கட்சி |
| --- |

## தெலங்காணா

8  
8  
1  

| பாரதிய ஜனதா கட்சி |
| --- |

## நாகாலாந்து
1  
| } |
| --- |

## பீகார்
12  
12  
5  
1  
4  
4  
2  

| ஐக்கிய ஜனதா தளம் |
| --- |

## புதுச்சேரி
1  
| } |
| --- |

## மகாராட்டிரம்
14  
9  
8  
9  
7  
1  

| இந்திய தேசிய காங்கிரசு |
| --- |

## மணிப்பூர்
2  
| இந்திய தேசிய காங்கிரசு |
| --- |

## மத்தியப் பிரதேசம்
(29)  

| பாரதிய ஜனதா கட்சி |
| --- |

## மிசோரம்
1  
| } |
| --- |

## மேகாலயா
'  1  
'  1  
| மேகாலய மக்கள் கட்சி சக்தி |
| --- |

## மேற்கு வங்கம்

:**** 30  
:* 29  
:* 1  
:* 2  
:**** 12  
:* 12  

| அகில இந்திய திரிணாமுல் காங்கிரசு |
| --- |
# ச. முரசொலி


**ச. முரசொலி** (*Murasoli S*) என்பவர் இந்திய அரசியல்வாதியும் தமிழ்நாட்டைச் சார்ந்த இந்திய நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தினைச் சார்ந்தவர்.  

## இளமை
முரசொலி தஞ்சாவூர் மாவட்டம் தென்னன்குடியில் பிறந்தவர். இவரது தந்தை கே. சண்முகசுந்தரம், தாய் தர்மசம்வர்த்தினி ஆவர். சண்முகசுந்தரம் 1971ஆம் ஆண்டு தென்னங்குடி ஊராட்சி மன்றத் தலைவராக பணியாற்றியுள்ளார். முரசொலி தஞ்சாவூர் மன்னர் சரபோஜி அரசுக் கல்லூரியில் இளம் அறிவியல் (வேதியியல்) பட்டம் பெற்றுள்ளார். முரசொலி பெங்களூரில் உள்ள டாக்டர் இராம் மனோகர் சட்டக் கல்லூரியில் இளங்கலைச் சட்டப் படிப்பினையும் முடித்துள்ளார்.  

## அரசியல்
தஞ்சாவூர் திமுக வடக்கு ஒன்றிய செயலாளராகக் கட்சிப் பணியாற்றிய முரசொலி 2024ஆம் ஆண்டு மே மாதம் நடைபெற்ற இந்திய நாடாளுமன்ற பொதுத்தேர்தலில் தஞ்சாவூர் மக்களவைத் தொகுதியில் போட்டியிட்டு 502245 வாக்குகள் பெற்று வெற்றிபெற்று இந்திய நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டுள்ளார்.  

## தேர்தல் செயல்பாடு
### பாராளுமன்றத் தேர்தல்
| 2024 | பதினெட்டாவது மக்களவை | திராவிட முன்னேற்றக் கழகம் | தஞ்சாவூர் | 5,02,245 | 48.82 | } |
| --- | --- | --- | --- | --- | --- | --- |
# 1985 காரைதீவு தமிழர் படுகொலைகள்


**1985 கரைத்தீவில் தமிழ் எதிர்ப்பு படுகொலை** (*1985 anti-Tamil pogrom in Karaitivu*) என்பது அம்பாறை மாவட்டம் கரைதீவில் உள்ள தமிழ் மக்கள் மீது இலங்கை பாதுகாப்புப் படையினரின் உதவியுடன் இலங்கை முசுலீம் கும்பல்களால் நிகழ்த்தபட்ட ஒழுங்கமைக்கப்பட்ட வன்முறையைக் குறிக்கிறது.  
முசுலீம் பத்திரிகையாளர் காத்ரி இஸ்மாயில் கூற்றின்படி, ஏப்ரல் 12 முதல் ஏப்ரல் 14 வரை நடந்த வன்முறையின் போது 11 பேர் கொல்லப்பட்டனர் மற்றும் 40 பேர் மருத்துவமனையில் அனுமதிக்கப்பட்டனர். அவர் ஒரு மாதத்திற்கு முன்னர் அந்தப் பகுதிக்கு விஜயம் செய்திருந்தார், மேலும் இதுபோன்ற வன்முறைகளில் ஈடுபடுவதற்கு முசுலிம்களுக்கு போதுமான அளவு அச்சுறுத்தல் இருப்பதாக உணர்ந்ததற்கான எந்த ஆதாரமும் இல்லை, இது அவர்களுக்கு பாதுகாப்பின்மையை மட்டுமே ஏற்படுத்தும்.  

1985 ஏப்ரல் 12 இல் முஸ்லிம் அமைச்சர் ஏ. எல். ஏ. மஜீத் ஒரு வெளிப்புற சக்தி தாக்குதல்களை தூண்டியதாக குற்றம் சாட்டினார்:  

அதேபோல், அமைச்சர் சௌமியமூர்த்தி தொண்டமான் “கொழும்பில் இருந்து கிழக்கு மாகாணத்துக்கு குண்டர்களை ஏற்றிக்கொண்டு 7 லொறிகளும், 2 ஜீப் வண்டிகளும் பிரச்சினைகளை ஏற்படுத்துவதற்காக சென்றுள்ளன” என நாடாளுமன்றத்தில் தெரிவித்தார்.  

1985 ஆம் ஆண்டு ஏப்ரல் மாதம் 17 ஆம் நாள், அப்பகுதியில் மேலும் 27 தமிழ் பொதுமக்கள் இலங்கை சிறப்பு அதிரடிப்படையால் படுகொலை செய்யப்பட்டனர்.
# எம். ஆர். கிருஷ்ணா

**எம். ஆர். கிருஷ்ணா** (M. R. Krishna) என்பவர் (பிறப்பு 1924 திரிமல்கேரியில்-இறப்பு 12 மே 2004) இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். ஆந்திரப் பிரதேச மாநிலத்தினைச் சார்ந்த கிருஷ்ணா கரீம்நகர் மக்களவை தொகுதியிலிருந்து முதலாவது மக்களவையில் உறுப்பினராக இருந்தார். பின்னர் கரீம்நகர் மக்களவைத் தொகுதியிலிருந்து இரண்டாவது மக்களவை மீண்டும் தேர்ந்தெடுக்கப்பட்டார்.  

பின்னர் இவர் பெடப்பள்ளியில் மக்களவை தொகுதியிலிருந்து 3ஆவது மற்றும் 4ஆவது மக்களவைக்குத் தேர்ந்தெடுக்கப்பட்டார். கிருஷ்ணா இந்திய நாடாளுமன்றத்தின் மாநிலங்களவை உறுப்பினராக 1972 முதல் 1982 வரை பணியாற்றியுள்ளார். இவர் பட்டியல் இனத்தவர் ஒருங்கிணைப்பின் உறுப்பினராக (பின்னாளில் இந்தியக் குடியரசுக் கட்சி) இருந்தார்.
# தங்கம்(III) ஐதராக்சைடு



**தங்கம்(III) ஐதராக்சைடு** (*Gold(III) hydroxide*) என்பது Au(OH)<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்கம் ஐதராக்சைடு, தங்கம் மூவைதராக்சைடு, தங்கம் டிரையைதராக்சைடு என்ற பெயர்களாலும் இது அழிக்கப்படுகிறது. தங்கத்தின் ஐதராக்சைடான இச்சேர்மம் ஆரிக் அமிலமாகவும் (H<sub>3</sub>AuO<sub>3</sub>) பார்க்கப்படுகிறது. 140 பாகை செல்சியசு வெப்பநிலைக்கு மேலான வெப்பநிலையில் தங்கம்(III) ஐதராக்சைடு நீர்நீக்கமடைந்து தங்கம்(III) ஆக்சைடு உருவாகிறது. ஆரிக் அமிலத்தின் மூலம் தயாரிக்கப்படும் உப்புகள் ஆரேட்டுகள் எனப்படுகின்றன.  

ஈரப்பதம் மற்றும் நேர்மறை மின் ஆற்றலுக்கு உட்பட்ட தங்க உலோகமயமாக்கலின் மின்வேதியியல் அரிப்பில் தங்கம் ஐதராக்சைடு உருவாகும். நுண் மின்னணுவியல் அரிப்பு தோல்வி முறைகளில் இதுவும் ஒன்றாகும். தங்க உலோகமயமாக்கலில் இருந்து மிகப்பெரிய அளவில் ஐதராக்சைடு தயாரிக்கப்படுகிறது. அடுக்கு தடிமனாக வளர்ந்த பிறகு இது சிதறக்கூடும். மேலும் கடத்தும் துகள்கள் குறுகிய சுற்றுகள் அல்லது கசிவு பாதைகளை ஏற்படுத்தலாம். தங்க அடுக்கின் தடிமன் குறைவதால் அதன் மின் எதிர்ப்பின் அதிகரிப்புக்கும் வழிவகுக்கும். இது மின் தோல்விக்கும் வழிவகுக்கும்.  

## தயாரிப்பு

குளோரோ ஆரிக் அமிலம் சோடியம் ஐதராக்சைடு போன்ற காரங்களுடன் வினைபுரிந்து தங்கம்(III) ஐதராக்சைடு உருவாகிறது:  

:HAuCl<sub>4</sub> + 4NaOH → Au(OH)<sub>3</sub> + 4NaCl + H<sub>2</sub>O  

## வினைகள்
தங்கம்(III) ஐதராக்சைடு அம்மோனியாவுடன் வினைபுரிந்து வெடிக்கும் கலவையான தங்கத்தை உருவாக்குகிறது.  
தங்கம்(III) ஐதராக்சைடு காரத்துடன் வினைபுரிந்து (AuO<sub>2</sub><sup>−</sup>) ஆரேட்டுகளை உருவாக்குகிறது.
# இராமானுஜன் கணித சங்கம்



**இராமானுஜன் கணித சங்கம்** (*Ramanujan Mathematical Society*) என்பது "அனைத்து மட்டங்களிலும் கணிதத்தை ஊக்குவிக்கும்" நோக்கத்துடன் உருவாக்கப்பட்ட நபர்களின் இந்திய அமைப்பாகும். இந்தச் சங்கம் 1985 ஆம் ஆண்டில் நிறுவப்பட்டு இந்தியாவின் தமிழ்நாட்டின் திருச்சிராப்பள்ளியில் பதிவு செய்யப்பட்டது. முதல் தலைவராக பேராசிரியர் ஜி. சங்கரநாராயணன், முதல் செயலாளராக பேராசிரியர் ஆர். பாலகிருஷ்ணன் மற்றும் முதல் கல்வி செயலாளராக பேராசிரியர் ஈ. சம்பத்குமார் ஆகியோர் நியமிக்கப்பட்டனர். புதிய கணித இதழின் தேவை ஆழமாக உணரப்பட்டது மற்றும் இதழைத் துவக்கி வளர்க்க ஒரு அமைப்பின் தேவை ஆகியவை சங்கம் உருவாவதற்கான தொடக்க உத்வேகமாக இருந்தது.  

## வெளியீடுகள்
இராமானுஜன் கணிதவியல் சங்கத்தின் வெளியீடுகள் பின்வருமாறு:  

- *கணித செய்திமடல்* மாணவர்கள், ஆராய்ச்சி அறிஞர்கள் மற்றும் ஆசிரியர்களின் தேவைகளைப் பூர்த்தி செய்யும் ஒரு இதழ். 1991ஆம் ஆண்டு பேராசிரியர் ஆர். பாலகிருஷ்ணன் தலைமை ஆசிரியராக இருந்தபோது இந்தச் செய்திமடல் தொடங்கப்பட்டது. தற்போது, சென்னை ஐஐடி-யின் பேராசிரியர் எஸ். பொண்ணுசாமி தலைமை ஆசிரியராக உள்ளார்.
- *இராமானுஜன் கணிதச் சங்கத்தின் இதழ்* 1986 ஆம் ஆண்டில் பேராசிரியர் கே. எஸ். பத்மநாபன் தலைமை ஆசிரியராக இந்த இதழ் தொடங்கப்பட்டது. ஆரம்பத்தில், இது ஒரு இரு ஆண்டிதழாக இருந்தது. இப்போது ஆண்டுக்கு நான்கு வெளியீடுகள் வெளியிடப்படுகின்றன. தற்போதைய தலைமை ஆசிரியர் அமெரிக்காவின் அட்லாண்டா எமோரி பல்கலைக்கழகத்தின் பேராசிரியர் ஆர். பரிமளா மற்றும் நிர்வாக ஆசிரியர் மைசூர் பல்கலைக்கழகத்தின் பேராசிரியர் இ. சம்பத்குமார் ஆவர்.
- *சிறிய கணிதப் பொக்கிஷங்கள்* இது கணிதத்தில் தேர்ந்த வாசகர்களுக்கும், மீத்திறன் மாணவர்களுக்கும் உரையாற்றும் புத்தகங்களின் தொடராகக் கருதப்படுகிறது. இந்தத் தொடரின் கீழ் இதுவரை ஒரே ஒரு புத்தகம் மட்டுமே வெளியிடப்பட்டுள்ளது. டாக்டர் ஷிலேஷ் ஏ ஷிராலியின் "அட்வென்ச்சர்ஸ் இன் இடரேஷன்".
- *கணிதத்தில் ஆர். எம். எஸ்-இன் விரிவுரை குறிப்புகள் தொடர்* இது மோனோகிராஃப்கள் மற்றும் மாநாடுகளின் நடவடிக்கைகளைக் கொண்ட ஒரு தொடர்.

## நிர்வாகக் குழு
| துணைத் தலைவர் | பேராசிரியர் தினேஷ் சிங், துணைவேந்தர், தில்லி பல்கலைக்கழகம். |  |
| --- | --- | --- |
| உறுப்பினர் | பேராசிரியர் மஹுவா தத்தா, இந்திய புள்ளியியல் நிறுவனம், கொல்கத்தா. |  |
| கல்விச் செயலாளர் | பேராசிரியர் எஸ். குமரேசன், ஹைதராபாத் பல்கலைக்கழகம். |  |
| பொருளாளர் | பேராசிரியர் கே. ஸ்ரீநிவாஸ், கணித அறிவியல் நிறுவனம், சென்னை. |  |
| புதிய உறுப்பினர் | மாஸ்டர் ஆரிய பசுபார்த்தி, பி ஒபுல் டெட்டி, ஹைதராபாத் | } |
# அமிதாவ் பானர்ஜி


**அமிதாவ் பானர்ஜி** (பிறப்பு:5 திசம்பர் 1926) அலகாபாத் உயர்நீதிமன்றத் தலைமை நீதிபதியாகயிருந்த இந்திய முன்னாள் நீதிபதியாவார்.  

## தொழில் வாழ்க்கை
அலகாபாத்<nowiki/>திலுள்ள ஏ. பி. ஐ. கல்லூரியில் கல்வி பயின்ற பானர்ஜி, அலகாபாத் பல்கலைக்கழகத்தில் சட்டப் படிப்பை முடித்தார். 1951 ஆகத்து 27 அன்று வழக்கறிஞராகப் பதிவு பெற்ற இவர் அலகாபாத் உயர்நீதிமன்றத்தில் வழக்கறிஞரனார். பானர்ஜி குற்றவியல் விவகாரங்கள், உரிமையியல், அரசியலமைப்பு, நிறுவன விடயங்கள் போன்றவற்றில் பணியாற்றினார். 1973 இல் அலகாபாத் உயர்நீதிமன்றக் கூடுதல் நீதிபதியாக நியமிக்கப்பட்டார். 1975 ஆகத்து 4 அன்று நிரந்தர நீதிபதியாக ஆனார். நீதிபதி பானர்ஜி 1987 சூலை 16 அன்று அலகாபாத் உயர்நீதிமன்றத் தலைமை நீதிபதி பதவிக்கு உயர்த்தப்பட்டு 1988 நவம்பர் 6 அன்று ஓய்வு பெற்றார்.
# சசிகாந்த் செந்தில்


**சசிகாந்த் செந்தில்** (*sasikanth senthil*, 28 மார்ச், 1979) என்பவர் இந்தியாவில் தமிழ்நாட்டில் பிறந்த முன்னாள் இ.ஆ.ப அதிகாரியும், இந்திய தேசிய காங்கிரசு அரசியல்வாதியும் ஆவார். இவர் 2024 பொதுத் தேர்தலில் திருவள்ளூர் மக்களவைத் தொகுதியில் இருந்து மக்களவை உறுப்பினராகத் தேர்ந்தெடுக்கப்பட்டார்.  

## வாழ்க்கை
சசிகாந்த் செந்தில் தமிழ்நாட்டில் பிறந்தார். இவர் 2009இல் கருநாடகத்தின் இ.ஆ.ப அதிகாரியாக தன் பணியைத் தொடங்கினார். ராய்ச்சூர், சித்ரதுர்கா ஆகிய மாவட்டங்களில் மாவட்ட ஆட்சியராக பணியாற்றினார். அதன் பின்னர் கருநாடக அரசின் பல்வேறு துறைகளில் பணியாற்றினார். 2019 இந்தியப் பொதுத் தேர்தலில் நரேந்திர மோதி மீ்ண்டும் வெற்றிபெற்றதைக் கண்டு வருந்தி தன் பதவியிலிருந்து விலகினார். அதன் பின்னர் இந்திய தேசிய காங்கிரசில் இணைந்தார்.  

இதன்பிறகு மாநில காங்கிரஸ் செய்தி தொடர்பாளராக சசிகாந்த் செந்தில் நியமிக்கப்பட்டார். பின்னர் காங்கிரசில் இவருக்கு சமூக ஊடகப் பிரிவு ஒருங்கிணைப்பாளர் பொறுப்பு அளிக்கப்பட்டது. 2023 கருநாடக சட்டமன்றத் தேர்தலின்போது காங்கிரசு *செண்டரல் வார் ரூம்* தலைவராக நியமிக்கப்பட்டார். இதனையடுத்து கருநாடக மாநில ப.ஜ.க ஆட்சியின் ஊழல் போன்ற முக்கியச் சிக்கல்களை மக்களிடம் புதிய யுக்தியில் கொண்டு சென்று கவனத்தை ஈர்த்தார். இவ்வாறு திறப்பட செயல்பட்டு கர்நாடகாவில் காங்கிரஸ் ஆட்சி அமைய முக்கியப் பங்காற்றினார்.  

இவருக்கு 2024 பொதுத் தேர்தலில் திருவள்ளூர் மக்களவைத் தொகுதியில் போட்டியிட கட்சி வாய்ப்பளித்தது. அந்தத் தேர்தலில் சசிகாந்த் செந்தில் மொத்தம் 7,96,953 வாக்குகளைப் பெற்றார். இவருக்கு அடுத்துவந்த பா.ஜ.க வேட்பாளரைவிட 5,72 இலட்சம் வாக்குகளைக் கூடுதலாக பெற்று வெற்றிபெற்றார்.
# 2-குளோரோயெத்தனால்



**2-குளோரோயெத்தனால்** (*2-Chloroethanol*) என்பது C<sub>2</sub>H<sub>5</sub>ClO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கட்டமைப்பின் படி இதை குறிக்க HOCH<sub>2</sub>CH<sub>2</sub>Cl என்ற வாய்பாடும் பயன்படுத்தப்படுகிறது. எத்திலீன் குளோரோ ஐதரின் அல்லது கிளைக்கால் குளோரோ ஐதரின் என்ற பெயர்களாலும் 2-குளோரோயெத்தனால் அழைக்கப்படுகிறது. குளோரோ ஐதரின் எனப்படும் எளிமையான பீட்டா-ஐதரின் சேர்மத்திற்கு இச்சேர்மம் ஓர் எடுத்துக்காட்டாகும். நிறமற்றிருக்கும் இத் திரவமானது ஈதர் போன்ற இனிமையான வாசனையைக் கொண்டிருக்கும். தண்ணீருடன் கலக்கும். ஆல்க்கைல் குளோரைடு மற்றும் ஆல்ககால் வேதி வினைக்குழு ஆகிய இரண்டு வினைக்குழுக்களையும் பெற்றிருக்கும். இவ்விரண்டு குழுக்களின் பணியையும் இது நிறைவேற்றும்.  

## தயாரிப்பு
எத்திலீனுடன் ஐப்போகுளோரசு அமிலம் எனப்படும் உபகுளோரசு அமிலத்தைச் சேர்த்து சூடுபடுத்தி வினைபுரியச் செய்தால் 2-குளோரோயெத்தனால் உருவாகும்: இவற்றில் பல பயன்பாடுகள் 2-ஐதராக்சியெத்தில் குழுக்களை நிறுவுவதில் இதன் பயன்பாட்டை உள்ளடக்கியுள்ளன. குளோரோயெத்தனாலுடன் அனிலின் வழிப்பெறுதிகளை ஆல்கைலேற்றம் செய்வதன் மூலம் பல சாயங்கள் தயாரிக்கப்படுகின்றன. தயோயிருகிளைக்காலை பெருமளவில் தயாரிக்கவும் இச்சேர்மம் பயன்படுகிறது.  

செல்லுலோசு அசிடேட்டு, எத்தில் செல்லுலோசு, நெசவு அச்சு சாயங்கள், மெழுகுநீக்கல், ரோசின் சுத்திகரிப்பு, பைன் லிக்னின் பிரித்தெடுத்தல் மற்றும் இயந்திரங்களை சுத்தம் செய்தல் ஆகியவற்றுக்கான கரைப்பானாக 2-குளோரோயெத்தனால் பயன்படுகிறது.  
## சுற்றுச்சூழல் அம்சங்கள்
குளோரோயெத்தனால் என்பது 1,2-டைகுளோரோ எத்தேன் சிதைவில் காணப்படும் ஒரு வளர்சிதை மாற்ற பொருளாகும். ஆல்ககால் பின்னர் குளோரோ அசிட்டால்டிகைடு வழியாக குளோரோ அசிட்டேட்டிற்கு ஆக்சிசனேற்றப்படுகிறது. வினைல் குளோரைடு தயாரிப்பதற்கு உதவும் முன்னோடிச் சேர்மமாக ஆண்டுதோறும் பில்லியன் கணக்கான கிலோகிராம் அளவுகளில் 1,2-இருகுளோரோ ஈத்தேன் செயலாக்கப்பட்டதால் இந்த வளர்சிதை மாற்றப் பாதை முக்கியமானதாக உள்ளது.  

## பாதுகாப்பு அம்சங்கள்
2-குளோரோயெத்தனால் எலிகளில் 89 மி.கி/கிலோ கிராம் என்ற அளவிலான உயிர் கொல்லும் அளவு கொண்ட நச்சுத்தன்மை கொண்ட சேர்மமாகும். பெரும்பாலான கரிமகுளோரின் சேர்மங்களைப் போலவே, குளோரோயெத்தனாலலும் ஐதரோகுளோரிக் அமிலம் மற்றும் பாசுச்சீனை எரிக்கும்போது வெளியிடுகிறது.  

2-குளோரோயெத்தனாலின் தோல் மீதான் வெளிப்பாட்டு வரம்பைப் பொறுத்தவரை, தொழில்சார் பாதுகாப்பு மற்றும் சுகாதார நிர்வாகம் மில்லியனுக்கு 5 பகுதிகள் (16 மி.கி/மீ<sup>3</sup>) என்ற அனுமதிக்கப்பட்ட வெளிப்பாடு வரம்பை எட்டு மணிநேர நேர எடையுள்ள சராசரியாக நிர்ணயித்துள்ளது. அதே நேரத்தில் தேசிய தொழில்சார் பாதுகாப்பு மற்றும் ஆரோக்கிய நிறுவனம் மில்லியனுக்கு 1 பகுதி (3 மி.கி/மீ<sup>3</sup>) என்ற வெளிப்பாடு உச்சவரம்பு மிகவும் பாதுகாப்பான பரிந்துரைக்கப்பட்ட வெளிப்பாடு வரம்பு என்று பரிந்துரைத்துள்ளது.  

அமெரிக்க அவசரகால திட்டமிடல் மற்றும் சமூகம் அறியும் உரிமைச் சட்டத்தின் பிரிவு 302 இல் வரையறுக்கப்பட்டுள்ளபடி, இச்சேர்மம் அமெரிக்காவில் மிகவும் அபாயகரமான பொருளாக வகைப்படுத்தப்பட்டுள்ளது.
# சாவகம் கூன்வாள் சிலம்பன்



**சாவகம் கூன்வாள் சிலம்பன்** (*Javan scimitar babler-போமாதோரிங்கசு மொண்டனசு*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியா சாவகம் தீவில் மட்டுமே காணப்படும் அகணிய உயிரி ஆகும். இது சுமாத்திரா, போர்னியோ மற்றும் மலேசியாவில் காணப்படும் சுந்தா கூன்வாள் சிலம்பனின் (*போ. போர்னென்சிசு*) இணை இனமாகக் கருதப்பட்டது. இந்த இரண்டு சிற்றினங்களும் கசுக்கொட்டை முதுகு கூன்வாள் சிலம்பன் என வகைப்படுத்தப்பட்டன. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.  

இது முதுகெலும்பில்லாத உயிரினங்களை உணவாக உட்கொள்கிறது.
# சுந்தா கூன்வாள் சிலம்பன்



**சுந்தா கூன்வாள் சிலம்பன்** (*Sunda scimitar babbler-போமாதோரிங்கசு போர்னென்சிசு*) திமாலிடே குடும்பத்தைச் சேர்ந்த ஒரு பறவை சிற்றினமாகும். இது சுமாத்திரா, போர்னியோ மற்றும் மலேசியாவில் மட்டுமே காணப்படும் அகணிய உயிரி. சுந்தா கூன்வாள் சிலம்பனும் சாவகம் கூன்வாள் சிலம்பனும் கசுக்கொட்டை முதுகு சிலம்பன் குழுவாகக் கூறப்பட்டது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.
# இக்ரா சௌத்ரி

**இக்ரா சௌத்ரி**அல்லது **இக்ரா சவுத்ரி** (*Iqra Choudhary*). உத்தரபிரதேசத்தில் உள்ள கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு வென்று மக்களவை உறுப்பினராவார்  

## பிறப்பும் கல்வியும்
இக்ரா உத்தரபிரதேசத்தில் உள்ள கைரானா மக்களவைத் தொகுதியின் முன்னாள் உறுப்பினர் மறைந்த சௌத்ரி முனவ்வர் ஹசன் மற்றும் முன்னாள் நாடாளுமன்ற உறுப்பினர் பேகம் தபசம் ஹசன் ஆகியோரின் மகளாவார். இவரது சகோதரர் நாஹித் ஹூசைன் கைரானா சட்டமன்றத் தொகுதியின் உறுப்பினராக இருக்கின்றார்.  

இக்ரா லண்டனின் SOAS பல்கலைக்கழகத்தில் அரசியலில் முதுகலைப் பட்டப்படிப்பை முடித்துள்ளார்.  

## அரசியல் வாழ்க்கை
கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு, பாரதிய ஜனதாவின் பிரதீப் குமாரை வென்று மக்களவை உறுப்பினராவார்.
# தைவான் கூன்வாள் சிலம்பன்



**தைவான் கூன்வாள் சிலம்பன்** (*Taiwan scimitar babbler*-*போமாதோரிங்கசு மியூசிகசு*) என்பது பழைய உலக சிலம்பனின் திமாலிடே குடும்பத்தைச் சேர்ந்த ஒரு பறவை சிற்றினம் ஆகும். இது தைவானில் மட்டுமே காணப்படும் அகணிய உயிரி ஆகும். இந்த சிற்றினம் முதன்முதலில் 1859ஆம் ஆண்டில் இராபர்ட் சுவின்கோவால் விவரிக்கப்பட்டது. இது முன்பு வரி மார்பு கூன்வாள் சிலம்பனின் துணையினமாகக் கருதப்பட்டது. இதன் எண்ணிக்கை குறைந்து வருவதால் இது விரைவில் பாதிக்கப்படக்கூடியதாக உள்ளது.
# பிசுணு படா ரே

**பிசுணு படா ரே** (*Bishnu Pada Ray*; பிறப்பு 19 சூன் 1950) ஓர் இந்திய அரசியல்வாதியும் பாரதிய ஜனதா கட்சிச் தலைவரும் ஆவார். இவர் 1999 முதல் 2004 வரையிலும், 2009 முதல் 2019 வரையிலும் இந்திய மக்களவை உறுப்பினராகப் பணியாற்றியுள்ளார். ரே 2024ஆம் ஆண்டு நடைபெற்ற இந்திய பொதுத் தேர்தலிலும் அந்தமான் நிக்கோபார் தீவுகள் மக்களவைத் தொகுதியிலிருந்து 18ஆவது மக்களவைக்குத் தேர்ந்தெடுக்கப்பட்டார்.  

## தேர்தல் வரலாறு
| 1991 | நாடாளுமன்ற உறுப்பினர், மக்களவை | அந்தமான் மற்றும் நிக்கோபர் தீவுகள் | பாரதிய ஜனதா கட்சி | 5,208 | 4.85 | மனோரஞ்சன் பக்தா | இந்திய தேசிய காங்கிரஸ் | 54,075 | 50.39 |
| --- | --- | --- | --- | --- | --- | --- | --- | --- | --- |
| 1996 | 31,097 | 24.25 | 74,642 | 58.22 |  |  |  |  |  |
| 1998 | 51,821 | 35.53 | 52,365 | 35.91 |  |  |  |  |  |
| 1999 | 76,891 | 52.74 | 62,944 | 43.17 |  |  |  |  |  |
| 2004 | 55,294 | 35.95 | 85,794 | 55.77 |  |  |  |  |  |
| 2009 | 75,211 | 44.21 | குல்தீப் ராய் சர்மா | 72,221 | 42.46 |  |  |  |  |
| 2014 | 90,969 | 47.80 | 83,157 | 43.69 |  |  |  |  |  |
| 2024 | 102,182 | 50.59 | 77,829 | 38.53 | } |  |  |  |  |
# நெடுந்தீவு சமர்


**நெடுந்தீவு சமர்** (*Battle of Delft*) என்பது 1997, திசம்பர் 25 அன்று நடந்த ஒரு கடற்படை சமராகும். இது இலங்கை உள்நாட்டுப் போரின் ஒரு பகுதியாகும். நெடுந்தீவில் இருந்து படகுக் குழு ஒன்று நகர்வதாகத் தமக்கு தகவல் கிடைத்ததாக இலங்கைக் கடற்படை கூறியது. இதனை ஆராய்வதற்காக கடற்படை விரைந்த பிறகு மோதல்கள் வெடித்து கடுமையான கடல் போர் ஏற்பட்டது. இரு தரப்பினரும் வெற்றி பெற்றதாகக் கூறினர். இலங்கைக் கடற்படைக் கப்பல் ஒன்றை கடற்புலிகள் மூழ்கடித்ததாகவும், இலங்கை கடற்படையினர் உயிரிழந்ததாகவும் விடுதலைப் புலிகளின் ஆதரவு இணையதளமான தமிழ்நெட் கூறியது. எனினும், புலிகளின் 6 படகுகள் மூழ்கடிக்கப்பட்டதாகவும், 40க்கும் மேற்பட்ட புலிகள் கொல்லப்பட்டதாகவும் இலங்கை பாதுகாப்பு அமைச்சு கூறியது.
# படேல் உமேஷ்பாய் பாபுபாய்



**படேல் உமேஷ்பாய் பாபுபாய்** (*Patel Umeshbhai Babubhai*) என்பவர் இந்திய அரசியல்வாதியும் நாடாளுமன்ற மக்களவை உறுப்பினரும் ஆவார். இவர் 2024-இல் நடைபெற்ற இந்தியப் பொதுத் தேர்தலில் தமன் தியூ மக்களவைத் தொகுதியிலிருந்து மக்களவைக்கு உறுப்பினராகத் தேர்ந்தெடுக்கப்பட்டார்.  

## அரசியல் வாழ்க்கை
பாபுபாய் 2024 பொதுத் தேர்தலில் தன் தியூ மக்களவைத் தொகுதியிலிருந்து சுயேச்சை வேட்பாளராகப் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். இவர் மூன்று முறை பாரதிய ஜனதா கட்சி நாடாளுமன்ற உறுப்பினரான லாலு படேலை 6,225 வாக்குகள் வித்தியாசத்தில் தோற்கடித்தார்.
# பன்சூரி சுவராஜ்


**பன்சூரி சுவராஜ்** (*Bansuri Swaraj*-பிறப்பு 3 சனவரி 1984) என்பவர் ஓர் இந்திய வழக்கறிஞரும் அரசியல்வாதியும் ஆவார். இவர் இந்திய நாடாளுமன்ற மக்களவையின்புது தில்லி மக்களவை உறுப்பினராக உள்ளார். பன்சூரி சுவராஜ், முன்னாள் மத்திய அமைச்சர் சுஷ்மா சுவராஜ் மற்றும் மிசோரம் முன்னாள் ஆளுநர் சுவராஜ் கவுசுலின் இணையரின் மகள் ஆவார்.  

## கல்வி
பன்சூரி சுவராஜ் வார்விக் பல்கலைக்கழகம் மற்றும் ஆக்சுபோர்டு பல்கலைக்கழகத்தில் பட்டம் பெற்றவர். இவர் இன்னர் டெம்பிள் சட்டத்தில் பார் அட் லா ஆவார்.  

## அரசியல் வாழ்க்கை
சுவராஜ் முதன் முதலாக 2024-இல் நடைபெற்ற இந்தியப் பொதுத்தேர்தலில் புது தில்லி மக்களவைத் தொகுதியில் பாஜக சார்பில் போட்டியிட்டு18வது மக்களவை உறுப்பினராகத் தேர்ந்தெடுக்கப்பட்டார். இவர் சோம்நாத் பார்தியை 78,370 வாக்குகள் வித்தியாசத்தில் தோற்கடித்தார்.
# யோகேந்தர் சந்தோலியா


**யோகேந்தர் சந்தோலியா** (*Yogender Chandoliya*) என்பவர் ஓர் இந்திய அரசியல்வாதியும் பாரதிய ஜனதா கட்சியினைச் சார்ந்த இந்திய நாடாளுமன்ற உறுப்பினரும் ஆவார். இவர் தற்போது வடமேற்கு தில்லி மக்களவைத் தொகுதி உறுப்பினராக பணியாற்றி வருகிறார்.  

## அரசியல் வாழ்க்கை
கல்லூரி நாட்களிலிருந்தே அரசியலில் தீவிரமாகச் செயல்பட்டு வரும் இவர், பல முறை நகராட்சி உறுப்பினராகவும் தேர்ந்தெடுக்கப்பட்டுள்ளார். தில்லி மாநகராட்சி நிலைக்குழு தலைவராகவும் இருந்துள்ளார்.  தில்லி கரோல் பாக் மண்டலத்தில் உள்ள தேவ் நகரின் நகராட்சி உறுப்பினராகவும் இருந்துள்ளார். இவர் 2015 மற்றும் 2020 தில்லி சட்டமன்றத் தேர்தல்களில் கரோல் பாக் தொகுதி போட்டியிட்டார்.  

சந்தோலியா 2024ஆம் ஆண்டு நடைபெற்ற இந்தியப் பொதுத் தேர்தலில் இந்தி கூட்டணி வேட்பாளரான உதித் ராஜை தோற்கடித்து வடமேற்கு தில்லி தொகுதி நாடாளுமன்ற உறுப்பினராக தேர்ந்தெடுக்கப்பட்டார்.
# வரி மார்பு கூன்வாள் சிலம்பன்



**வரி மார்பு கூன்வாள் சிலம்பன்** (*Streak-breasted scimitar babler*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும்.  
, இந்தியா)]]  
இது வங்கதேசம், பூட்டான், சீனா, இந்தியா, லாவோஸ், மியான்மர், நேபாளம் மற்றும் வியட்நாமில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும்.  

இது மற்ற சிற்றினங்களுடன் கலப்பு மந்தைகளை உருவாக்குகிறது.